ไฟแนนซ์ทูเดย์
&nbsp;
10 ส.ค. 2554

....ช.ชดา
ธาริษา วัฒนเกส อดีตผู้ว่าการแบงก์ชาติหญิงคนแรกของไทย แจกหนังสือ “ดอกไม้แกร่งกลางแรงลม” เป็นที่ระลึกแก่มิตรรักแฟนเพลง แค่เปิดหน้าแรก ช.ชดา ก็ประทับใจกับบทนำจากใจธาริษา ที่ถ่ายทอดเรื่องราวประวัติการทำงานตั้งแต่เป็นนักเรียนทุนธนาคารแห่งประเทศไทย (ธปท.) จนขึ้นสู่ตำแหน่งผู้ว่าการ ธปท. ในหนังสือเล่มนี้จะมีประวัติศาสตร์การเงินการคลังและเศรษฐกิจของประเทศ ในมุมมองของผู้ว่าการดอกไม้เหล็ก นับเป็นหนังสือที่ควรแก่การสะสมอีกเล่มหนึ่ง
...l...ไม่มีข้อตำหนิสำหรับ ประสาร ไตรรัตน์วรกุล อดีตกรรมการผู้จัดการ ธนาคารกสิกรไทย ที่มานั่งเก้าอี้ผู้ว่าการแบงก์ชาติ แต่ที่สงสัยก็คือ ผู้ว่าการ ธปท. จะต้องตรวจสอบฐานะของธนาคารด้วย ซึ่งจะต้องตรวจย้อนหลัง 
หากมีการตรวจของธนาคารกสิกรไทยยุคที่ประสาร เป็นกรรมการผู้จัดการ จะทำยังไง กฎเกณฑ์ของการเป็นผู้ว่าการแบงก์ชาติ กำหนดแต่ขาออกว่า ห้ามทำงานในสถาบันการเงินหรือหน่วยงานที่เกี่ยวข้อง 2 ปี แต่ขาเข้าไม่ได้ระบุว่า ห้ามทำงานในสถาบันการเงินมาก่อน ถ้ามีปัญหาจะทำไงกัน
...l...ธนาคารธนชาตเตรียมเปิดที่ทำการสาขาเซ็นทรัลเวิลด์ ที่ชั้น 4 ในวันพฤหัสบดีที่ 14 ต.ค.นี้ โดยจะเปิดให้บริการทุกวัน ตั้งแต่เวลา 10.0020.00 น. หลังจากปิดไปนานตั้งแต่มีม็อบเสื้อแดง
...l...กลายเป็นที่นิยมชมชอบของลูกค้า เมื่อธนาคารไทยพาณิชย์ใช้กลยุทธ์เพิ่มความคุ้มครองให้ลูกค้าขณะทำรายการถอนเงินจาก “ตู้ SCB ATM” กรณีถูกโจรกรรม ทำร้ายร่างกาย หรือชิงทรัพย์ โดยลูกค้าไทยพาณิชย์ผู้ถือบัตร SCB ATM, SCB Dedit และ SCB Debit Plus ได้รับสิทธิประโยชน์ด้านการชดเชยค่ารักษาพยาบาลและเงินสด ซึ่งได้ถอนออกจากตู้ SCB ที่สูญไป สูงสุด 2 หมื่นบาทต่อกรณีต่อคนต่อปี โดยไม่เสียค่าธรรมเนียมใดๆ เริ่มให้บริการแล้วตั้งแต่วันนี้31 ธ.ค. 2554 
...l...ก่อนจากกันวันนี้ ขอฝากความคิดถึงให้ อารีพงศ์ ภู่ชอุ่ม ปลัดกระทรวงการคลัง ที่พูดน้อยเหลือเกิน น้อยกว่าอดีตปลัด ศุภรัตน์ ควัฒน์กุล คนที่ได้ฉายาปลัดพูดน้อยซะอีก ถ้าพูดมากขึ้นอีกนิด ช.ชดา ว่าเพอร์เฟกต์!!!